open-index/open-wikipedia-markdown huggingface dataset:
גירית סמורית ג'אווה

**גירית סמורית ג'אווה** (שם מדעי: *Melogale orientalis*) היא מין של גירית מהסוג גירית סמורית, החיה בטבע בעיקר באי ג'אווה שבאינדונזיה וכן באי באלי שקרוב אליו.

## מאפיינים
זו גירית שאורכה 35-40 ס"מ ומשקלה 1-2 ק"ג ואורך הזנב 14-17 ס"מ. הגירית בעלת גוף פרווה עבה וגוף בצבע אפור, פס לבן לאורך הגב עד לראש שלבן באזור העיניים אך החוטם והפה שחורים. לגירית אף רחב מעט וקצהו אדום. האוזניים והעיניים גם גדולים ומותאמים לחיי לילה. אזורים לבנים נוספים בגוף הם הצוואר, החזה, הבטן. יש לה רגליים קצרות אבל זנב גדול. 

גירית זו חיה בטבע באי ג'אווה ובבאלי ביערות גשם וגם באזורים הרריים עד גובה 1,165 מטר מעל פני הים. היא אינה נפוצה מאוד אך גם יכולה להתגורר באזורים כמו מטעים וגנים אנושיים. הם נפוצים בעיקר בפארק הלאומי Gunung Gede Pangrango, שם רבים מהם משוטטים לאחר החשיכה.

הם אוכלי כל וניזונים מיצורים קטנים, חרקים, מכרסמים, עופות, ביצים וזוחלים וגם מפירות. הם מחפשים את המזון בשעות החשיכה וגם מטפסים על עצים ושיחים בשביל למצוא אותו. הם חיים בזוג או חבורה קטנה וישנים יחד באותה מאורה ביום.

מצב השימור של הגירית הוא ללא חשש.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תומאס הורספילד
קטגוריה:סמוריים
קטגוריה:ג'אווה: יונקים
קטגוריה:ג'אווה: בעלי חיים אנדמיים
קטגוריה:בעלי חיים שתוארו ב-1888
קטגוריה:יונקים ביערות הגשם של דרום-מזרח אסיה
גירית סמורית בורנאית

**גירית סמורית בורנאית** (שם מדעי: *Melogale everetti*) היא מין של גירית מהסוג גירית סמורית, החיה בעיקר בצפון האי בורנאו שבאינדונזיה ומלזיה. הגירית נתגלתה בטבע ב-1895 על ידי אלפרד הרט אוורט (Alfred Hart Everett; 1848 –1898) ושמה המדעי הוא על שמו.
## מאפיינים
הגירית דומה לקרובותיה לסוג, אורכה 35–40 סנטימטרים ומשקלה 1–2 קילוגרם. פרוותה בצבע חום עד לבן עם פס לבן מלמעלה וראשה שחור ובעל מסיכה לבנה באזור העיניים. היא יוצאת ממאורתה בשעות הלילה שאז היא מחפשת מזון. היא אוכלת מזון מהחי והצומח וניזונה מעכברים ויונקים קטנים אחרים, זוחלים, עופות, ביצים, חסרי חוליות שונים כמו תולעים וחלזונות וכן מפירות.

הגירית נצפתה לראשונה ביערות ההרריים של הרי קינבאלו בצפונה של בורנאו ונמצאת גם במחוז Kalimantan באינדונזיה, בסבה וסראוואק שבמלזיה ונראה שגם בברוניי. היא נמצאת בעיקר ביערות גשם.

היא מאוימת מכריתת היערות באזור חיותה אך לא ידוע מה מצב השימור הנוכחי שלה.

## קישורים חיצוניים

* 

## הערות שוליים

קטגוריה:טקסונים שתוארו בידי אולדפילד תומאס
קטגוריה:סמוריים
קטגוריה:בורנאו: בעלי חיים אנדמיים
קטגוריה:בורנאו: יונקים
קטגוריה:בעלי חיים שתוארו ב-1895
קטגוריה:יונקים ביערות הגשם של דרום-מזרח אסיה
גירית סמורית סינית

**גירית סמורית סינית** (שם מדעי: *Melogale moschata*) היא מין של גירית מהסוג גירית סמורית, החיה במזרח אסיה ביערות ואזורי מחיה שונים. היא נפוצה בהרבה מקרובות משפחתה לסוג ואיננה בסכנה. תחום מחייתה העיקרי היא סין ואזורים נוספים בדרום-מזרח אסיה מהודו עד ללאוס.

## מאפיינים
אורכה של הגירית 33-43 ס"מ ומשקלה 1–3 ק"ג. היא בעלת פרווה אפורה לאורך הגב עובר פס לבן והראש שחור למעט ה"מסיכה" של אזור העיניים. החוטם והפה שחורים ומוארכים ויש לה גם שפם ארוך שעוזר לה להתמצא בשעות חשוכות. גם האוזניים והעיניים גדולות ומותאמות לחיי לילה. לגירית רגליים קצרות וזנב גדול והפרווה משיית וארוכה.

היא חיה בטבע במרכז ודרום סין ונפוצים מהודו עד לטאיוואן, הונג קונג וצפונה של הודו-סין. היא מתאימה עצמה למגוון אזורי-חיות בעיקר ביערות, ערבות ויערות-גשם. נמצאת גם באזורים מיושבים, ליד כפרים, שם היא עלולה לגרום נזק כלכלי עקב טריפת תרנגולים וחיות בית אחרות.

גירית זו היא אוכלת כל. ניזונה גם מיצורים קטנים שונים כמו שלשולים, חרקים ודו-חיים. כמו כן נוהגת לאכול פירות בשרניים כמו: *Prunus salicina* ,*Hovenia dulcis* ,*Diospyros lotus* ו-*Actinidia chinensis*.

היא איננה נמצאת בסכנת הכחדה אך היא מין מוגן בארצות תפוצתה, כי בעבר ניצודה בכמויות גדולות עקב הביקוש לפרוותה. צייד בלתי חוקי של גירית זו נמשך עד היום.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:סמוריים
קטגוריה:סין: יונקים
קבוצת ארמיות צפון אוקראינה

**קבוצת ארמיות צפון אוקראינה** (בגרמנית: **Heeresgruppe Nordukraine**) היה שמה של קבוצת ארמיות של הורמאכט בחזית המזרחית במהלך מלחמת העולם השנייה.

## היסטוריה
קבוצת ארמיות צפון אוקראינה הוקמה ב-4 באפריל 1944 על ידי שינוי שמה של קבוצת ארמיות דרום (Heeresgruppe Süd). בנוסף ליחידות של הוורמאכט היא כללה את הארמייה ההונגרית הראשונה. לאחר שספגה אבדות קשות בלחימה בגליציה המזרחית ובהרי הקרפטים במהלך מבצע לבוב-סנדומייז', שונה שמה לקבוצת ארמיות A החדשה (Heeresgruppe A) ב-23 בספטמבר 1944.

## מפקדים
* ולטר מודל (4 באפריל 1944 - 16 באוגוסט 1944)
* יוזף הרפה (16 באוגוסט 1944 - 23 בספטמבר 1944)

## קישורים חיצוניים
*קבוצת ארמיות צפון אוקראינה, באתר lexikon-der-wehrmacht 

## הערות שוליים

קטגוריה:זירת מזרח אירופה במלחמת העולם השנייה
צפון אוקראינה
חמוס ערבות

**חמוס ערבות** (שם מדעי: *Mustela eversmanii*) הוא מין של סמור החי בטבע בערבות עשב במרכז ומזרח אירופה וכן בצפון אסיה ומזרחה עד לסין ודרומה עד לקזחסטן. מין זה בעל תפוצה רחבה והוא מתרבה מהר ומסתגל לתנאי מחיה רבים והוא איננו בסכנה.

הוא נראה כמו חמוס מבאיש אך גדול יותר ובעל לסתות חזקות וקצרות יותר ממנו. אורכו 320-562 מ"מ ומשקלו 2,050 גרם. הוא בעל פרווה מרשימה בצבע חום וגפיים וזנב שחורים עם מסיכה כהה מעט על הפנים. הוא בעל אוזניים קטנות אבל עיניים גדולות והוא פעיל יום בעיקרו. הסמור נוטה לנדוד מאזורים שונים בערבות וכן באזורים הרריים ופחות ביערות, אם כי גם שם הוא מצוי.

הוא צייד רזה וזריז ויכול לרדוף חיות גדולות יותר מהחמוס המבאיש כמו פיקות ומרמיטה, אך מתבסס בעיקר על סנאיי קרקע אותם הוא צד הן על פני האדמה בעיקר באבי והן על ידי כניסה למאורתם דבר שנעשה בעיקר באזור החורף. הם אוכלים גם מכרסמים נוספים כמו אוגרים, נברנים וארנבונים וגם דגים, צפרדעים ודוחיים וזוחלים וגם עופות כמו שכווים או תרנגולים. אם הם לא מוצאים טרף חי הם לא יהססו לאכול נבלות. הם יצורים בודדים וכשאינם צדים נמצאים במחליתם הנמצאת בדרך כלל במאורה של סנאים שנטרפו. 

בעבר רבים מהם ניצודו בעבור פרוותם וגם כי הם מזיקים שטורפים תרנגולים. אולם היום הציד אסור והחמוסים מתרבים באין מפרע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי רנה לסון
קטגוריה:סמוריים
קטגוריה:סלובקיה: יונקים
קטגוריה:צ'כיה: יונקים
קטגוריה:רומניה: יונקים
קטגוריה:סיביר: יונקים
חמוס מפוספס סהרי

**חמוס מפוספס סהרי** (שם מדעי: *Ictonyx libycus*) הוא מין מיוחד ממשפחת הסמוריים החי באזור צפון אפריקה ומותאם לתנאי מדבר ואזורים צחיחים כמו במדבר סהרה. קרוב משפחתו היחיד הוא הבואש האפריקני.
## מאפיינים
אורך חמוס זה 55–70 ס"מ ומשקלו 200–600 גרם. הפרוותו חומה ומפוספסת בלבן בראש ובחלק הגוף העליון בצורה לא אחידה, וחומה ברגליים. האוזניים קטנות וורודות והלסתות קטנות וחזקות. לחמוס רגליים קצרות וזנב ארוך.

חמוסים אלה, כמו חיות מדבר רבות, יוצאים מהמאורה רק בלילה לחפש מזון. הם צדים בעיקר בעלי חיים קטנים כמו חרקים, עכברים, זוחלים, עופות וביציהם. ביום, החמוס מסתתר מהחום במאורות של בעלי חיים אחרים. החמוסים חיים לבדם למעט בתקופת הרבייה שמתרחשת באביב.

מין זה חי בטבע בצפון אפריקה במצרים, לוב, אלג'יריה, תוניסיה, מרוקו, מאלי, אתיופיה, צ'אד, ניז'ר, ניגריה, סודאן, סנגל ומדינות נוספות.

## תת-מינים
**Ictonyx libyca multivittata*
**Ctonyx libyca rothschildi*
**Ictonyx libyca libyca*
**Ictonyx libyca oralis*

## קישורים חיצוניים

* חמוס מפוספס סהרי, באתר damisela 

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי כריסטיאן גוטפריד אהרנברג
קטגוריה:סמוריים
קטגוריה:מרוקו: יונקים
קטגוריה:מאוריטניה: יונקים
קטגוריה:לוב: יונקים
קטגוריה:תוניסיה: יונקים
קטגוריה:הסהרה: בעלי חיים
בואש אפריקני

**בואש אפריקני** או **זורילה** (שם מדעי: *Ictonyx striatus*) הוא מין של טורף קטן מפוספס החי בטבע באפריקה שמדרום לסהרה. למרות שמו, הוא שייך למשפחת הסמוריים ולא לבואשיים.

## מאפיינים
אורכו של סמור זה 60–70 ס"מ ומשקלו עד 2.3 ק"ג. הגוף חום כהה ברובו ומפוספס בגבו בפסים ארוכים לבנים וביניהם פסים חומים. הראש חום עם פסים לבנים עד האוזניים. החוטם והפה קטנים ולא בולטים. הוא מזכיר מעט את הסמור האפריקאי אך גדול ממנו. הזנב ארוך, שעיר ולבן כמעט לגמרי. הסמור מפריש ריח חריף מבלוטות ליד פי הטבעת שמבריח את אויביו, אך הריח מצחין פחות משל בואש אמיתי.

הם חיים באזורים פתוחים באפריקה לרבות מדבריות, ערבות שחונות וסוואנות והם אינם נפוצים באזורי היערות של קונגו או בחופי מערב אפריקה.

הם ציידים שניזונים מחיות קטנות כמו חסרי חוליות שונים, יונקים קטנים, נחשים, עופות וביצים. הם בעלי לסתות חזקות עם שיניים חדות המשמשות להריגת הטרף. הם משתמשים גם בטפרים כדי להרוג את טרפם. 

הם חיים בגפם, בדרך כלל בבתי גידול של פרסתנים גדולים שמושכים חרקים, וביום ישנים במאורות, בדרך כלל של בעלי חיים אחרים. לעיתים ישנם כמה החיים יחדיו, בעיקר בעונת הרבייה. משך ההיריון של הנקבות הוא 4 שבועות, והן ממליטות במאורה 4–5 גורים פגיעים ומגדלות אותם עד לבגרותם.

## קישורים חיצוניים

* 

## הערות שוליים

קטגוריה:סמוריים
קטגוריה:הרפובליקה של קונגו: יונקים
קטגוריה:הרפובליקה הדמוקרטית של קונגו: יונקים
קטגוריה:סודאן: יונקים
קטגוריה:דרום סודאן: יונקים
קטגוריה:בעלי חיים שתוארו ב-1810
קטגוריה:גינאה ביסאו: יונקים
קטגוריה:יונקים בסוואנה האפריקנית
סמור הררי

**סמור הררי** (שם מדעי: *Mustela altaica*) הוא מין של סמור החי בטבע בצפון ומזרח אסיה ומגיע בתפוצתו עד הרי ההימלאיה. הוא נפוץ בטבע בסביבות רבות מהטונדרה עד ליערות גשם, אך הוא מצוי בסכנה עקב פגיעה באזור חיותו ועקב ציד לפרוותו.
## מאפיינים
הסמור ההררי חי בטבע מקזחסטן וערבות דרום רוסיה בצפון עד להרי ההימלאיה בטיבט, נפאל וחבל לדאק שבהודו, בדרום. במזרח הוא נפוץ עד לסין וחצי האי הקוריאני.

הסמור בעל פרווה חומה כהה עם גוף מוארך וזנב ארוך. החזה צהוב בהיר ואורכו 100–150 מ"מ ומשקלו 110–230 גרם. בעונת הקיץ הסמור משיל את פרוותו ולפרווה מעט יותר בהירה אך עדיין חומה. הסמור הוא מין קטן ועדין אך הוא בעל ניבים חדים ומשחר לטרף.

הסמורים חיים בקבוצות קטנות והם מחפשים טרף בעיקר מכרסמים כמו עכברים, עופות וביציהם, זוחלים, צפרדעים וחרקים. באזורי מים הם צדים גם דגים וסרטנים קטנים. הם רודפים אחרי טרפם גם בין הענפים והסלעים והורגים אותו בנשיכה קטלנית. הם עצמם נטרפים על ידי עופות דורסים ולעיתים נדירות גם זאבים ושועלים שלא מוצאים טרף אחר. תוחלת חייהם בשבי מגיעה ל-10 שנים.

הסמור עלול להיות בסכנה בעתיד הקרוב עקב פגיעה באזורי חיותו המיוערים. הסמורים גם ניצודים לפרוותם, אף שהדבר אינו חוקי.

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:סמוריים
קטגוריה:נפאל: יונקים
קטגוריה:רוסיה: יונקים
קטגוריה:ההימלאיה: בעלי חיים
קטגוריה:בעלי חיים שתוארו ב-1811
חורפן אירופי

230px|ממוזער|חורפן אירופי
**חורפן אירופי** או **חָרְפָּן** (שם מדעי: *Mustela lutreola*) הוא מין של סמור החי בטבע באירופה ובקצוות מערב אסיה. הוא מתמחה בחיי מים ודומה לחורפן האמריקאי, אך האחרון שייך למין שונה. החורפן ניצוד רבות בטבע וכיום מצוי בסכנת הכחדה חמורה.
## מאפיינים
החורפן האירופי קטן מהמין האמריקאי ומגיע לגודל של 373–430 מ"מ בזכרים ו-352–400 בנקבות. הם מגיעים למשקל 550–800 גרם בממוצע. הפרווה של החורפנים גדולה וחומה והיא מבודדת את החורפן מהמים כשהוא שוחה וכך אינו מתייבש. הוא בעל גוף ארוך עם זנב עבה מעט ורגליים קצרות עם קרומים קטנים. הוא גם בעל שפם העוזר לו לחוש את הסביבה מתחת למים.

הוא חי בטבע בעיקר במרכז ובמזרח אירופה באגמים, נחלים וביצות וכן ביערות. הוא מוצא את טרפו מתוך המים וניזון בעיקר מיונקים קטנים שוכני מים כמו נברן המים, דגים, חרקי מים, סרטנים, צפרדעים וראשנים. הוא יצוד גם ברווזים אם יתפוס אותם. הוא הורג את טרפו על ידי ניביו החדים.

בשל ציד אינטנסיבי שכילה 80% מהאוכלוסייה החורפן מצוי בסכנה והוא לא התאושש ממנה לגמרי. בנוסף על כך הוא נפגע מפגיעה ביערות, ירידה בכמות טרפו, בעיקר סרטנים ודגים, מחלות וגם תחרות עם חורפנים אמריקאים שהובאו מאמריקה ומתחרים עמם על המזון והטריטוריה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סמוריים
קטגוריה:רוסיה: יונקים
קטגוריה:אוקראינה: יונקים
קטגוריה:גרמניה: יונקים
קטגוריה:פינלנד: יונקים
קטגוריה:בלארוס: יונקים
קטגוריה:פאונת מים מתוקים באירופה
קטגוריה:בעלי חיים שתוארו ב-1761
קטגוריה:יונקים חצי-מימיים
סמור צהוב-בטן

**סמור צהוב-בטן** (שם מדעי: *Mustela kathiah*) הוא מין טורף בסוג סמור, שכשמו הוא בעל פרווה צהובה על בטנו והוא חי בטבע בדרום-מזרח אסיה ביערות אורנים בסין, בהוטן, הודו, לאוס, מיאנמר, נפאל, תאילנד ווייאטנאם.
## מאפיינים
זהו סמור נפוץ בעל פרווה חומה בהירה עם בטן צהובה ורגליים קצרות. אורכו הממוצע 25–27 ס"מ ומשקלו עד 1.5 ק"ג. הוא מזכיר מאוד את ההרמין, וייתכן שיש קרבה ביניהם.

הסמור נפוץ ביערות ומחפש בהם טרף קטן כמו עכברים, עופות, חרקים וזוחלים קטנים. הוא מסתתר ביום במאורה ויוצא בעיקר בלילות לציד שאותו הוא מנהל בין ענפי העצים ולעיתים גם על האדמה. כמו רוב בני המשפחה הוא אומנם קטן אך טורף נועז ואמיץ מאוד.

הוא עצמו עלול להיטרף על ידי עופות דורסים, נמרים, זאבים וטיגריסים.

## [[תת-מין|תת-מינים]]
**Mustela kathiah caporiaccoi*
**Mustela kathiah kathiah*

## קישורים חיצוניים

* סמור צהוב-בטן באתר thewebsiteofeverything

## הערות שוליים

קטגוריה:בעלי חיים שתוארו ב-1835
קטגוריה:טקסונים שתוארו בידי בריאן הוטון הודג'סון
קטגוריה:סמוריים
קטגוריה:סין: יונקים
קטגוריה:בהוטן: יונקים
סמור יפני

**סמור יפני** (שם מדעי: *Mustela itatsi*) הוא מין סמור החי בכמה אזורים ביפן בהונשו, קיושו ושיקוקו. הוא הופץ להוקאידו, איי ריוקיו וייתכן שגם לאי סחלין שברוסיה.

זהו סמור קטן שייתכן שהוא תת-מין של החמוס הסיבירי והוא אכן דומה לו במראו, צבעו והתנהגותו. אורכו הממוצע 35 ס"מ והזנב ארוך ומגיע לאורך 17 ס"מ ומשמש לאיזון. הפרווה חומה-כתומה אך הפנים שחורות עם אזורים לבנים. 

מין זה חי ליד הנהרות של אזורים הרריים ביפן והוא ניזון מחיות מים כמו צפרדעים, סרטני נהרות, דגים, זוחלים ויונקי מים קטנים. 

## קישורים חיצוניים

## הערות שוליים

קטגוריה:בעלי חיים שתוארו ב-1844
קטגוריה:סמוריים
קטגוריה:יפן: יונקים
קטגוריה:טקסונים שתוארו בידי קונרד יאקוב טמינק
שני ווליס

**שני ווליס** (באנגלית: **Shani Wallis**; נולדה: 14 באפריל 1933) היא שחקנית וזמרת אנגלית. ככל הנראה היא ידועה ביותר בשל גילום דמותה של ננסי, במחזמר "אוליבר!" שעלה בווסט אנד ולאחר מכן בעיבוד הקולנועי של המחזמר לסרט קולנוע זוכה פרס האוסקר באותו השם. לאחר מותו של עמיתה לסרט רון מודי ביוני 2015, ווליס היא אחת מהשחקנים הבודדים (יחד עם שילה וייט) שהופיעו בסרט כשחקנים בוגרים ואשר עדיין בחיים.

ווליס נולדה בטוטנהאם, לונדון וכבר בגיל ארבע עלתה והופיעה על הבמה. היא למדה באקדמיה המלכותית לאמנות הדרמה, ולאחר סיום לימודיה חידשה את הקריירה שלה בתיאטרון, עם הופעות במספר רב של הפקות, בלונדון ובמחוזות נוספים בבריטניה. הופעת הבכורה של בתיאטרון הייתה בתפקיד הנסיכה מארי במחזמר *Call Me Madam*, שהועלה ב-London Coliseum, שם הופיעה לצידו של אנטון וולברוק.

ווליס התאזרחה בארצות הברית, בה גרה במשך יותר מארבעים שנה. היא נישאה לסוכן שלה ברני ריץ' ב-13 בספטמבר 1968, ולזוג יש בן אחד ושתי נכדות. ווליס היא פטרונתה של קרן הצדקה The Music Hall Guild of Great Britain and America - ארגון ללא מטרות רווח, שנועד לקדם את החינוך וההיסטוריה של המיוזיק הול.

## פילמוגרפיה נבחרת
### תיאטרון
* אירמה לה דוס (1961) - בתפקיד אירמה לה דוס
* אלאדין - בתפקיד אלאדין

### קולנוע
* מלך בניו יורק (1957) - בתפקיד זמרת קברט; יחד עם צ'ארלי צ'פלין.
* אוליבר! (1968) - בתפקיד ננסי; יחד עם רון מודי, הארי סקומבה, שילה וויט, אוליבר ריד וג'ק ויילד.
* הרפתקאותיו של סופר בלש (1986)

### טלוויזיה
* צעירים חסרי מנוח
* המלאכיות של צ'רלי
* קולומבו
* המופע של אד סאליבן

## קישורים חיצוניים

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות תיאטרון אמריקאיות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא אנגלי
קטגוריה:בריטיות שנולדו ב-1933
קטגוריה:בריטים שנולדו ב-1933
סמור מפוספס-גב

**סמור מפוספס-גב** (שם מדעי: *Mustela strigidorsa*) הוא מין סמור המצוי בדרום-מזרח אסיה בטבע.
## מאפיינים
כמו ששמו מרמז הוא בעל פרווה מפוספסת. פרוותו חומה עם פס לבן מזנבו לאורך גבו עד לראש. החזה, הגרון ורוב הפנים צהבהבים והזנב והרגליים כהים כמו הגב שיכול להיות בהיר עד צבע "חום שוקולד". הזנב די עבה ומגיע לאורך של 18–20 ס"מ. אורכו של הסמור 30–36 ס"מ, והזכרים גדולים מהנקבות. משקלו עד 700 גרם.

הסמורים חיים ביערות גשם וגם באזורים הרריים בצפון מזרח הודו, צפון ומרכז מינמאר, דרום סין, צפון תאילנד, צפון ומרכז לאוס ובווייטנאם בדרך כלל עד לגובה 2,500 מ'. הם נמצאו בטבע בפארק הלאומי Namdapha, שבצפון הודו. הם נפוצים בעיקר ביערות שונים, מיערות גשם עד ליערות ירוקי עד, בדרך כלל באזורים גבוהים.

הסמורים הם ציידים של חיות קטנות ויכולים לתקוף חיות שגדולות מהם בהרבה. באירוע מתועד צולם פרט של סמור מפוספס-גב צד חולדת בנדיקוט (Bandicota) ענקית.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:סמוריים
קטגוריה:וייטנאם: יונקים
קטגוריה:תאילנד: יונקים
קטגוריה:בעלי חיים שתוארו ב-1853
קטגוריה:יונקים ביערות הגשם של דרום-מזרח אסיה
סמור מצרי

**סמור מצרי** (שם מדעי: *Mustela subpalmata*) הוא מין סמור החי בטבע רק באזור של צפון מצרים. 
## מאפיינים
לסמור זה רגליים קצרות, גוף מוארך וראש ואוזניים קטנות. אורכו 36-43 ס"מ ומשקלו הממוצע 65-130 גרם בזכרים ו43-60 גרם בנקבות. הפרווה חומה והבטן בצבע קרם. בדמיונם הכללי הם מזכירים את המין חמוס גמדי, אך גדולים ממנו.

הסמור חי בצפון מצריים ויוצא בלילות לחפש מזון. הוא חי באזורים יבשים ומצוי הרבה ליד מגורים אנושיים. כמו רוב הסמורים הוא צייד הניזון מטרף קטן כמו עכברים, חולדות, זוחלים ועופות וכשהוא לא מוצא הוא יאכל חרקים. 

הסמור לא מצוי בסכנת הכחדה כלשהי.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי כריסטיאן גוטפריד אהרנברג
קטגוריה:סמוריים
קטגוריה:מצרים: יונקים
סמור הרים אינדונזי

**סמור הרים אינדונזי** (שם מדעי: *Mustela lutreolina*) הוא מין של סמור האנדמי בטבע לאיים ג'אווה וסומטרה שבאינדונזיה. סמור זה מאוד ביישן והוא נראה לעיתים נדירות ולא ברור מה מצב שימורו. לסמור זה אין תת-מינים.

אלו סמורים חומים מוארכים ובעלי זנבות גדולים. אורכם הממוצע 30–32 סנטימטרים, אורך הזנב 14–17 סנטימטרים ומשקלם 295–340 גרם.

הם חיים בטבע בהרים גבוהים מעל 1,000 מטרים וביערות הגשם שבמורדותיהם. הם ניזונים מטרף חיות קטנות כמו מכרסמים, עופות וזוחלים, אך גם מנבלות. הם נדירים בטבע ופגיעים עקב סחר בפרוותם ומהרס היערות בהם הם חיים.

## ראו גם
*סמור מלאי

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:סמוריים
קטגוריה:סומטרה: יונקים
קטגוריה:ג'אווה: יונקים
קטגוריה:סומטרה: בעלי חיים אנדמיים
קטגוריה:בעלי חיים שתוארו ב-1917
סמור מלאי

**סמור מלאי** (שם מדעי: *Mustela nudipes*) הוא טורף קטן מהסוג סמור והוא חי ביערות גשם בדרום-מזרח אסיה בברוניי, אינדונזיה, מלזיה ותאילנד. הם די נדירים בטבע.
## מאפיינים
הסמור חום-אדמדם לאורך רוב הגוף. הראש בדרך כלל לבן ובעל אוזניים בולטות אבל לסת קטנה וקצות הגפיים לבנות. אורכו הממוצע 36-30 ס"מ ואורך הזנב 26-24 ס"מ. הזנב שעיר וגדול והשערות שלו הם לבנות. הרגליים קצרות והגוף וארך ורזה.

הסמורים חיים ביערות הגשם של דרום-מזרח אסיה, יוצאים בלילה לצוד ומחפשים יצורים קטנים כמו עכברים, חרקים, עופות וזוחלים ויאכלו גם פירות וגם פגרים. הם יכולים לטפס בקלילות ולהתחבא בין סלעים ונקיקים.

הם אינם בסכנה בטבע אך עלולים להיות מאוימים מכריתת היערות.

## תת-מינים
**M. n.nudipes*
**M. n. leucocephalus*

## קישורים חיצוניים

* סמור מלאי, באתר all-about-ferrets

## הערות שוליים

קטגוריה:בעלי חיים שתוארו ב-1822
קטגוריה:טקסונים שתוארו בידי אנסלם גאייטאן דמארה
קטגוריה:סמוריים
קטגוריה:אינדונזיה: יונקים
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
אנדר (פירושונים)

קטגוריה:שמות משפחה
קטגוריה:שמות פרטיים
קטגוריה:שמות משפחה המבוססים על השם אנדריאס
הנצביצ'י

**הנצביצ'י** (בבלארוסית: **Ганцавічы**, ברוסית: **Ганцевичи**, בפולנית: **Hancewicze**) היא עיר במחוז ברסט שבמערב בלארוס, בה התקיימה עד השואה קהילה יהודית גדולה.

## תולדות היישוב
עד שנת 1884 הייתה הנצביצ'י' יישוב כפרי, ולאחר חנוכת מסילת הברזל באזור באותה השנה, וקביעת תחנה ביישוב, החל זה להתפתח, וקיבל מעמד עירוני.

## יהודי הנצביצ'י
בשנת 1903 הותר ליהודים להתיישב בעיר, ועד מהרה התקיימה בה קהילה יהודית גדולה, שמנתה בין מלחמות העולם כ-3,000 איש.

רוב יהודי העיר עסקו בתעשיית העץ הגדולה ביישוב. בעיר פעלו ארבעה בתי כנסת, וכן בית ספר עברי מרשת תרבות ובית ספר יידי. כמו כן, התקיימה בעיר פעילות ציונית, ופעלו בה תנועות הנוער השומר הצעיר ובית"ר.

מ-18 בספטמבר 1939 הייתה נתונה הנצביצ'י לשליטה סובייטית. בתקופה זו נסגרו בה המוסדות היהודיים, ומפעליה הולאמו. כמו כן, הגיעו לעיר כ-200 עד 300 פליטים יהודים ממערב פולין, ועשר משפחות יהודיות בה הוגלו לעומק ברית המועצות.

### בשואה
ב-29 ביוני 1941 נכנסו להנצביצ'י הגרמנים, ולמחרת בוצע בה פוגרום בידי האוכלוסייה המקומית, בו נרצחו 16 יהודים, ורכוש יהודי רב נשדד. בהמשך, נלקחו יהודי העיר לעבודות כפייה, בהן היו נתונים למעשי התעללות, והצטוו לענוד סרט זרוע עם מגן דוד.

ב-13 באוגוסט 1941, לפנות בוקר, הוקפה העיר בידי אנשי ס"ס ושוטרים בלארוסים, והיהודים בה רוכזו, תוך שנערכה בהם סלקציה. הגברים היהודים, אשר נאמר להם שהם מועברים למחנה עבודה, נרצחו במרחק של כ-10 ק"מ מהעיר, והנשים והילדים היהודים נרצחו כעבור יומיים בכיכר השוק בעיר, ונקברו בקבר אחים. לאחר מכן, נרצחו גם יהודי כפרי הסביבה.

בנובמבר 1941 הוקם בעיר מחנה עבודה, אליו הובאו מאות יהודים מהסביבה כולל מכפר לנין ופוהוסט זהורודסקי. ב-15 באוגוסט 1942, בעקבות ידיעות על השמדה שיטתית של יהודי האזור, נמלטו מהמחנה 320 איש. רבים מהם הוסגרו לגרמנים, ונרצחו במקום, וכך גם היהודים שנותרו במחנה העבודה. יתר הנמלטים הצטרפו בחלקם ליחידות פרטיזנים סובייטיות.

מיהודי הנצביצ'י שרדו את השואה כ-30 איש.

## קישורים חיצוניים

* 
* הנצביצ'י באתר מרכז מורשת יהדות פולין
* 
* 

קטגוריה:מחוז ברסט: ערים
קטגוריה:קהילות יהודיות בבלארוס
קטגוריה:שואת יהודי בלארוס
קטגוריה:יישובים שהוקמו ב-1898
יחיאל נהרי

**יחיאל נהרי** (נולד בי"א באדר ה'תשכ"א, 27 בפברואר 1961) הוא פייטן וחזן ישראלי.

## ביוגרפיה
350px|ממוזער|יחיאל נהרי בהבדלה בצפת, נובמבר 2016
נולד בירושלים לצייר הקיר ציון נהרי ולאסתר חייטת במקצועה. הורים בני הדור השני של תימן וסוריה. כבר מגיל 4 נמשך לבתי הכנסת העתיקים בירושלים שבהם שלט הנוסח הירושלמי והחאלבי. בגיל שמונה היה משדר בכל יום שישי קריאות מן התורה, ששודרו ברדיו ברשת א'. באותו גיל כחבר מקהלה, התחיל להופיע הופעות פומביות. את דרכו בחזנות החל כשהיה בן 13 החזן מאיר לוי מארצות הברית לקח אותו לשלושה קונצרטים בארצות הברית. למד בבית הספר היסודי חורב, בישיבת מרכז הרב, וישיבת נר ישראל בולטימור ארצות הברית. בגיל שמונה עשרה התגייס לצה"ל ושירת בחטיבת גולני ובחיל האוויר. בגיל 22 התחתן והתגורר בלונדון שלוש שנים. במהלך הקריירה שלו הוציא כ-32 אלבומים. מפורסם כחזן ופייטן בסגנונות ערבית ובטורקית הישנה והפיוטית ושר את כל המקאמים המזרחיים והצפון אפריקאיים.

בקיץ 2015 שימש כשופט בתוכנית המציאות "הפייטן" של ערוץ 20.

מדי שנה הוא מנצח על פתיחת עונת הבקשות בעיר צפת, הנערכת בבית הכנסת "אבוהב" בפרשת "חיי שרה".

## אלבומים
* מאיר לוי מארח את יחיאל נהרי (1974)
* קונצרט בחצר המלכה-אלבום כפול (2005)
* פרקי אבות (2005)
* כובש את דרום אמריקה (2005)
* שירת הלווים-שלושה אלבומים
* אלבום עם הפייטן התימני פורת לוי (2020)

## חיים אישיים
הוא אב לשלושה ילדים מאשתו הראשונה.
בשנת 1999 נישא לברי סימון והתגרש ממנה לאחר 4 שנות נישואין. התגורר במיאמי שבפלורידה כיום עלה ושב לגור בישראל.

## קישורים חיצוניים
* 
* יחיאל נהרי בריאיון לרדיו כל הלב תשס"א בלעדי לפורטל חזנות ופיוט, YouTube
* יחיאל נהרי בראיון אצל עוזי חיטמן ז"ל פורטל לחזנות ופיוט, YouTube
* 
* יחיאל נהרי בריאיון לתוכנית בצליל ואומר על דרכו במוזיקה הפיוטית , רדיו קול ברמה
* 

קטגוריה:חזנים ישראלים
קטגוריה:חרדים ישראלים
קטגוריה:זמרים ישראלים
קטגוריה:מוזיקאים ישראלים
קטגוריה:בוגרי בית הספר היסודי חורב (ירושלים)
קטגוריה:בוגרי ישיבת מרכז הרב
קטגוריה:בוגרי ישיבת נר ישראל-בולטימור
קטגוריה:שופטי תוכניות מציאות ישראלים
קטגוריה:סגל ערוץ 20
קטגוריה:מבצעי פיוטים
קטגוריה:פייטנים ישראלים
קטגוריה:ישראלים שנולדו ב-1961
פיקצ'רהאוס

**פיקצ'רהאוס** (באנגלית: **Picturehouse**) היא חברה המתמחה בהפקה ובהפצה של סרטי קולנוע, אשר הוקמה בשנת 2005 כמיזם משותף של ניו ליין סינמה ושל HBO Films, שתי חטיבות של תאגיד האחים וורנר דיסקברי .

החברה הוקמה כתוצאה מרכישת חברת ההפצה Newmarket Films על ידי ניו ליין סינמה ו-HBO. את Newmarket Films ניהל בוב ברני, שנשאר לעמוד בראש החברה החדשה. Fine Line Features, מחלקה של ניו ליין סינמה, מוזגה אל תוך פיקצ'רהאוס. הפצת ה-DVD שבאחריותה פוצלה בין HBO Video ובין New Line Home Entertainment.

לאחר המיזוג של ניו ליין סינמה אל תוך האחים וורנר בשנת 2008, עיתונות הוליווד האמינה כי פיקצ'רהאוס ו-Warner Independent Pictures יתמזגו. עם זאת, ב-8 במאי 2008 התפרסם כי שתי החטיבות ייסגרו, ו-70 העובדים בהן יפוטרו.

הסרט המפורסם ביותר אשר הופץ על ידי פיקצ'רהאוס הוא המבוך של פאן, סרט אגדות אפל משנת 2006, שזכה ב-3 פרסי אוסקר.

ב-15 בינואר 2013, הוכרז כי פיקצ'רהאוס תמותג מחדש, לאחר שמייסדה בוב ברני רכש את הזכויות של הלוגו והסימן המסחרי מהאחים וורנר. הסרט הראשון שהופץ על ידי החברה המחודשת היה Metallica Through The Never.

## היסטוריה
החברה הוקמה בשנת 2005 על ידי ניו ליין סינמה, חברה בת של האחים וורנר ו-HBO. היא הושפעה מ-Warner Independent Pictures, חטיבה אחרת של האחים וורנר. תחילת דרכה של החברה לא היה קל, ואחרי מספר כישלונות קופתיים, החברה זכתה סוף סוף להצלחה, עם המבוך של פאן, סרט שהיה מועמד ל-6 פרסי אוסקר, וזכה ב-3 מהם. החברה המשיכה והפיקה סרטים בעצמה, כגון "*La Vie en rose*" (שזכה בשני פרסי אוסקר) ו-"*The King of Kong*" (שבתחילה אכזב בקופות, אך עם הזמן הפך לסרט פולחן). החברה נסגרה במאי 2008.

## חברה חדשה
ב-15 בינואר 2013, פורסם כי פיקצ'רהאוס תושק מחדש, לאחר שמייסדה בוב ברני רכש את הלוגו ואת הסימן המסחרי של החברה מהאחים וורנר וחתם על עסקה עם נטפליקס. הסרט הראשון אשר שוחרר תחת חברת פיקצ'רהאוס המחודשת היה Metallica Through The Never.

## הפצות
סרטים אשר הופצו על ידי פיקצ'רהאוס:
* 2005 - Last Days, The Thing About My Folks, האושפיזין
* 2006 - A Cock and Bull Story, The Notorious Bettie Page, המדריך לחיים בכפר, ?Who the *$&% Is Jackson Pollock, Fur
* 2007 - המבוך של פאן, Starter for 10, Gracie, La Vie en rose, El Cantante, Rocket Science, The King of Kong, Silk
* 2008 - The Orphanage,Wild West Comedy Show: 30 Days & 30 Nights – Hollywood to the Heartland, The Fox and the Child, Run, Fatboy, Run, Mongol, Kit Kittredge: An American Girl, The Women
* 2009 - Amusement
* 2013 - Metallica Through The Never
* 2014 - The Guest
* 2015 - Gloria, Big Stone Gap

## קישורים חיצוניים
* 

## הערות שוליים

קטגוריה:חברות אמריקאיות להפקת סרטים
קטגוריה:וורנר מדיה
גירית יפנית

**גירית יפנית** (שם מדעי: *Meles anakuma*) היא מין של גירית החיה בטבע רק ביפן בהונשו, קיושו ושיקוקו וכן באי שודו שליד יפן. היא קרובת משפחה של הגירית האסייתית והמצויה החיים באירופה ואסיה.

אורכה של הגירית הוא 79 ס"מ אצל זכרים ו72 ס"מ אצל הנקבות ומשקלה 4-8 ק"ג. הגירית בעלת גוף מגושם מעט,  ורגליים ארוכות בעלות טפרים ארוכים. הפרווה אפורה-חומה,  הפנים לבנות ובעלות מסיכה שחורה על העיניים. הגירית בעלת אף מוארך ולסת עם שיניים חדות. הגיריות מסוגלות להשמיע קולות גבוהים לצורך תקשורת.

הן חיות ביערות יפן, בעיקר על הקרקע, אך הן יודעות גם לטפס ונפוצות גם באזורי נחלים ונהרות. הגירית חיה בבדידות ונפגשת רק למטרת רבייה. הזכר יכול להסתובב עם 2-3 נקבות ביחד. הם יוצאים בלילות ממאורתם לחפש מזון כמו שלשולים, חרקים, יונקים קטנים וזוחלים וגם פירות יער שונים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קונרד יאקוב טמינק
קטגוריה:סמוריים
קטגוריה:יפן: יונקים
קטגוריה:בעלי חיים שתוארו ב-1844
לוטרה שעירת-אף

**לוטרה שעירת-אף** (שם מדעי: *Lutra sumatrana*) היא מין של לוטרה החיה בטבע בדרום-מזרח אסיה. לוטרה זו נמצאת בסכנת הכחדה בטבע עקב ציד בלתי חוקי, ועד לשנת 1998 חשבו שהיא כבר נכחדה בטבע עד שהתגלתה שוב בשמורות בתאילנד ובסומטרה בשנת 2005.

לוטרה זו מגיעה לאורך 51–81 סנטימטרים ומשקלה ל-5–5.8 קילוגרם. היא בעלת ראש גדול עם אף שעיר שנתן לה את שמה, הפרווה חומה, הגרון לבן יותר מהבטן והזנב שטוח ואורכו 36–50 ס"מ בממוצע.

הלוטרה חיה בטבע במיאנמר, דרום תאילנד, קמבודיה, וייטנאם, וחצי האי המלאי עד לסומטרה ובורנאו שבאינדונזיה. היא כמעט נכחדה לגמרי בכמה מדינות כמו בקמבודיה, וייטנאם, דרום תאילנד וסומטרה.

הלוטרות חיות בביצות ובנהרות טרופיים וחמימים וגם באזורי החופים ושם היא מוצאת את מזונה. הלוטרה יכולה לשחות במהירות ולצלול לאורך כמה דקות מתחת למים. היא אוכלת בעיקר דגים וסרטנים במים ולעיתים רחוקות יותר גם יונקים קטנים, עופות מים כמו ברווזים וזוחלים קטנים.

הלוטרה ניצודה בטבע בכמויות וכיום היא נמצאת בסכנה. היא פגיעה גם בגלל פגיעה בבית הגידול שלה.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:לוטרות
קטגוריה:אינדונזיה: יונקים
קטגוריה:בעלי חיים שתוארו ב-1865
קטגוריה:בעלי חיים בביצות באסיה
קטגוריה:פאונת מים מתוקים בדרום-מזרח אסיה
דלק יפני

**דָּלָק יפני** (שם מדעי: *Martes melampus*) הוא מין של דלק ממשפחת הסמוריים החי ביפן בין העצים. הוא קרוב משפחתו הקרוב של הצובל.

אורכו עד חצי מטר ומשקלו 1,000–1,500 גרם, כשהזכרים גדולים מהנקבות. הוא בעל פרווה חומה כהה עד צהובה בהירה עם גרון בצבע קרם וזנבו ארוך ומשמש לאיזון על העצים. הפנים לבנות, העיניים שחורות והאוזניים קטנות ומעוגלות מעט.

הדלקים חיים בטבע ביערות מחטניים באיי יפן, באי צושימה ובשתי הקוריאות. אלו יצורים טריטוריאליים המחפשים מזון בין העצים. הם יוצאים לצוד ביום ובלילה וצדים יונקים קטנים, עופות וביצים, חרקים גדולים וצפרדעים. באזורי מים שונים הם גם ינסו לצוד דגים אבל גם יאכלו פירות. המאורה שלו נמצאת בין חללי עצים או במאורה באדמה אליה הוא נמלט מטורפים כמו עופות דורסים, שועלים וחתולים.

## תת-מינים
ישנם 3 תת-מינים של הדלק:
*M. m. melampus
*M. m. tsuensis
*M. m. coreensis

## גלריה

קובץ:Wiki-ezokuroten5.jpg
קובץ:Mustelinae Martes 20060819 ja cropped.png
קובץ:Japanese Marten.jpg
קובץ:Martes melampus - National Museum of Nature and Science, Tokyo - DSC07049.JPG


## קישורים חיצוניים

## הערות שוליים

קטגוריה:טקסונים שתוארו בידי יוהאן אנדראס וגנר
קטגוריה:סמוריים
קטגוריה:יפן: יונקים
קטגוריה:יפן: מינים אנדמיים
קטגוריה:בעלי חיים שתוארו ב-1841
לוטרה יפנית

**לוטרה יפנית** (שם מדעי: *Lutra nippon*) היא מין נכחד של לוטרה החיה ביפן והייתה אחת מהלוטרות הנדירות ביותר בטבע. היא התגלתה ב-1979 ביפן ובעבר נפוצה לאורך רוב המדינה, אך נכחדה כנראה עקב צמצום אזור המחיה שלה או פגיעה במזונותיה וכן עקב ציד. מסווגת לרוב כתת-מין של לוטרה אירופית אך גם כמין עצמאי.
## מאפיינים
אורכה הממוצע עד 90 ס"מ והיא דומה במראה ובגודלה ללוטרה האירופית. כמותה היא מותאמת לחיי מים עם ראש גדול בעל שפם ארוך, כפות עם קרומי שחייה וזנב מוארך העוזר לה לשוט ביעילות.

חיה בנהרות ואגמים ביפן וצדה דגים, סרטנים, עופות מים ומכרסמים שונים. היא תאכל גם נבלות. הלוטרות חיות לבד או בלהקות קטנות והם פרטים טריטוריאליים שתוקפים כל לוטרה מסיגת גבול.

למרות שהלוטרה היפנית הוכרזה רשמית כמין שנכחד מהעולם ב-28 באוגוסט 2012, בפברואר 2017 נצפתה לוטרה באי צושימה המהווה חלק ממחוז נגסאקי שביפן, אך לא ידוע אם מדובר בלוטרה יפנית.

## ראו גם
*לוטרה אירופית
*לוטרה שעירת-אף

## קישורים חיצוניים

ממוזער|ימין|שלד של לוטרה יפנית
* לוטרה יפנית באתר japan-animals.blogspot 

קטגוריה:בעלי חיים שתוארו ב-1867
קטגוריה:טקסונים שתוארו בידי ג'ון אדוארד גריי
קטגוריה:לוטרות
קטגוריה:יונקים שהוכחדו בידי האדם
קטגוריה:אסיה: יונקים שנכחדו
קטגוריה:מאובני טקסונים שתוארו ב-1989
אנלישד

**אנלישד** (באנגלית: **Unleashed**) היא להקת דת' מטאל שוודית מסטוקהולם.

## היסטוריה
ממוזער|הגיטריסט תומאס מאסגארד
הלהקה הוקמה בשנת 1989 על ידי הבסיסט והסולן ג'וני הדלונד, והוציאה שני דמואים שעזרו לה לחתום על חוזה עם חברת ההקלטות Century Media Records, שדרכה הוציאה את אלבום הבכורה שלה, *[[Where No Life Dwells]]*.
בשנת 1992 הלהקה הוציאה אלבום נוסף, *[[Shadows in the Deep]]*, שהכיל גם גרסת כיסוי לשיר של להקת ונום.
בשלוש השנים הבאות הלהקה הוציאה שני אלבומים נוספים - *[[Across the Open Sea]]* בשנת 1993, ו*[[Victory (אלבום של אנלישד)|Victory]] *, האלבום האחרון של הלהקה עם הגיטריסט פרדריק לינדגרן (שהוחלף בגיטריסט פרדריק פולקר), בשנת 1995. שנתיים לאחר מכן, הלהקה הוציאה את האלבום החמישי שלה, *[[Warrior (אלבום של אנלישד)|Warrior]]*.

בשנת 2002 יצא האלבום *[[Hell's Unleashed]]*, לאחר הפסקה בת חמש שנים של חברי הלהקה מעסקי המוזיקה, וב-2004 הוציאה הלהקה את האלבום *[[Sworn Allegiance]]*, ושנתיים אחריו את האלבום *[[Midvinterblot]]*. לאחר סיבוב הופעות של שנה הלהקה הוציאה את האלבום התשיעי שלה, *[[Hammer Battalion]]*, ביוני 2008.

ביולי של שנת 2009 הלהקה חתמה על חוזה עם חברת התקליטים הגרמנית Nuclear Blast Records והוציאה דרכה את אלבומה העשירי, *[[As Yggdrasil Trembles]]*, ולאחריו את האלבומים *[[Odalheim]]* ו-*[[Dawn of the Nine]]*.
## דיסקוגרפיה
* (1991) Where No Life Dwells
* (1992) Shadows in the Deep
* (1993) Across the Open Sea
* (1995) Victory
* (1997) Warrior
* (2002) Hell's Unleashed
* (2004) Sworn Allegiance
* (2006) Midvinterblot
* (2008) Hammer Battalion
* (2010) As Yggdrasil Trembles
* (2012) Odalheim
* (2015) Dawn of the Nine
* (2018) The Hunt for White Christ
* (2021) No Sign of Life
## חברי הלהקה
ממוזער|הסולן ג'וני הדלונד
### הרכב נוכחי
* ג'וני הדלונד - שירה, גיטרה בס
* פרדריק פולקר - גיטרה
* תומאס מאסגארד - גיטרה
* אנדרס שולץ - תופים
### חברי עבר
* תומאס אולסון - גיטרה
* פרדריק לינדגרן - גיטרה
* רוברט סנבק - שירה, גיטרה

## קישורים חיצוניים

* 

## הערות שוליים

קטגוריה:להקות מטאל שוודיות
קטגוריה:להקות דת' מטאל
קטגוריה:להקות שהוקמו בשנת 1989
מריאנה הייברג

**מריאנה הייברג** (בנורווגית: **Marianne Heiberg**; 7 בדצמבר 1945 - 26 בדצמבר 2004) הייתה נורווגית מנהלת המשרד של סוכנות הסעד והתעסוקה של האו"ם לפליטי פלסטין במזרח הקרוב (UNRWA) בירושלים.

## ביוגרפיה

נולדה באוסלו, שבנורווגיה. רכשה השכלה בארצות הברית ובבריטניה וכן באוניברסיטת אוסלו, בה סיימה ב-1971 את לימודיה לתואר במדעי החברה. ב-1981 השלימה את לימודי הדוקטורט שלה בבית הספר לכלכלה של לונדון.

הייברג החלה בשנות השמונים לעבוד במכון הנורווגי ליחסים בינלאומיים (NUPI) והייתה בין המומחים העיקריים לפוליטיקה המזרח תיכונית. היא חקרה את הסכסוכים האתניים ואת הניסיונות להשכנת שלום באזור. במהלך שנת 1994 הייתה הייברג מנהלת המשרד של סוכנות הסעד והתעסוקה של האו"ם לפליטי פלסטין במזרח הקרוב (UNRWA) בירושלים. מ-1995 עד 1997 שימשה כיועצת מיוחדת של המנהל הכללי של אונסק"ו לתוכנית "תרבות למען השלום".

הייברג נפטרה מהתקף לב.

בעלה השני היה שר החוץ יוהאן יורגן הולסט, שמילא תפקיד מרכזי במאמצים להשגת שלום במזרח התיכון. אחותה קארין סטולטנברג הייתה שרה זוטרה ואמו של ינס סטולטנברג, אשר כיהן כראש ממשלת נורווגיה.

## הערות שוליים

קטגוריה:תהליך השלום הישראלי-פלסטיני
קטגוריה:פוליטיקאיות נורווגיות
קטגוריה:נשים זוכות פרסים
קטגוריה:ילידות 1945
קטגוריה:נורווגים שנולדו ב-1945
קטגוריה:נפטרות ב-2004
קטגוריה:נפטרים ב-2004
חמוס מפוספס

**חמוס מפוספס** (שם מדעי: *Ictonyx*) הוא סוג של טורפים בני משפחת הסמוריים החיים בטבע באפריקה וכוללים שני מינים קטנים.

אלו הם טורפים קטנים ורזים בצבע חום-לבן ובעלי זנב ארוך ולבן. הם יכולים לפלוט חומרים לא נעימים כשהם מותקפים על ידי טורפים, מה שגרם לקרוא להם בטעות בואשים אפריקנים. הבואשים האמיתיים שייכים למשפחה אחרת והריחות שלהם חזקים הרבה יותר.

## מינים
*חמוס מפוספס סהרי (*Ictonyx libycus*) - הנפוץ בצפון אפריקה כולל במדבר סהרה וישראל
*בואש אפריקני או זורילה (*Ictonyx striatus*) - הנפוץ באפריקה שמדרום לסהרה

## קישורים חיצוניים

* חמוס מפוספס באתר nic

קטגוריה:בעלי חיים שתוארו ב-1835
קטגוריה:סמוריים
קטגוריה:טקסונים שתוארו בידי יוהאן יקוב קאופ
כיסא משרדי

ממוזער|333x333 פיקסלים|כיסא משרדי גדול מעור
ממוזער|250px|כיסאות משרדיים

**כיסא משרדי** הוא כיסא המיועד לשימוש ליד שולחן במשרד. בדרך כלל זהו כיסא מסתובב, הכולל גלגלים ואפשרות לכיוון הגובה.

## היסטוריה
אחד מהראשונים שידוע שהשתמשו בכיסא משרדי מודרני הוא חוקר הטבע צ'ארלס דרווין, שהכניס גלגלים לכיסא בחדר העבודה שלו כך שיוכל להגיע אל הדגימות שלו במהירות רבה יותר.

עם המהפכה התעשייתית והופעת הרכבת באמצע המאה ה-19, עסקים החלו לגדול ולהתרחב. התרחבות זו חייבה הוספה של עובדי אדמיניסטרציה, ניהול חשבונות וניהול כללי, שעבודתם התנהלה בעיקר בסביבה משרדית.

התפתחות העבודה במשרדים לוותה בהתפתחות טכנולוגית, ומודעות לסביבת עבודה נוחה ויעילה, אשר הביאה לפיתוח של ציוד וריהוט ייעודי למשרדים שכלל גם את הכיסא המשרדי.

הממציא האמריקאי תומאס א. וורן הציג גרסה מודרנית של הכיסא המשרדי בתערוכה הגדולה בלונדון בשנת 1851.

## שימושים וסוגים
הכיסא המשרדי עוצב על מנת לשפר את יעילות העבודה של פקידים ועובדי משרד, בכך שהוא מאפשר להם להישאר בישיבה ליד שולחן העבודה שלהם לזמן רב יותר. הוספת הגלגלים לכיסא נועדה לאפשר לעובדים להגיע בקלות ובמהירות למקומות רבים בסביבת העבודה שלהם, וחוסכת את הצורך בקימה ובעמידה ממושכת.

קיימים כיום סוגים רבים של כיסאות משרדיים, מכיסא משרדי פשוט שאינו כולל תמיכה לרגליים או לראש ונועד לישיבה של מספר שעות בלבד ועד לכיסאות מנהלים התומכים בראש ובגב ומאפשרים ישיבה ממושכת של שמונה שעות ומעלה.

משנות ה-70 החלה מודעות גבוהה יותר לארגונומיה ולהנדסת אנוש. כיום כיסאות משרדיים כוללים לרוב מושבים מתכווננים, משענות ידיים ומשענת גב אורתופדית, כדי למנוע פציעות מאמץ וכאבי גב הקשורים לישיבה ממושכת.

## קישורים חיצוניים

* ההיסטוריה של הכיסא המשרדי 
* עבודה בישיבה - התאמה וכוון הכיסא המשרדי באתר המוסד לבטיחות ולגיהות.

משרדי
קטגוריה:ארגונומיה
קטגוריה:משרד
גירית סמורית

**גירית סמורית** (שם מדעי: *Melogale*) הוא סוג של גיריות ממשפחת הסמוריים החיים בטבע בדרום-מזרח אסיה וצפונה עד סין. סוג זה כולל חמישה מינים שדומים מעט לגירית אך להם גוף רזה יותר ומעין מסכה לבנה סביב עינייהם.  נפוצים בעיקר ביערות הגשם של אסיה.

## מיון
*גירית סמורית בורנאית (*Melogale everetti*)
*גירית סמורית יאווה (*Melogale orientalis*)
*גירית סמורית סינית (*Melogale moschata*)
*גירית סמורית בורמזית (*Melogale personata*)
*גירית סמורית וייטנאמית (*Melogale cucphuongensis*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי איזידור ז'ופרואה סנט-אילר
קטגוריה:סמוריים
לוטרת נהר

**לוטרת הנהר** (שם מדעי: *Lontra*) הוא סוג של לוטרות החיות ברחבי אמריקה הצפונית והדרומית.
הסוג כולל ארבעה מינים בעלי ראש גדול, אף גדול וזנב עבה המותאם לחיים במים. הלוטרות הן חיות חברותיות. הן שוחות וצוללות הן במים מתוקים והן בים, בחופים הרדודים, בחיפוש אחר מזון כמו דגים וסרטנים.

## מיון
*לוטרה צפון אמריקנית (*Lontra canadensis*)
*לוטרה דרום אמריקנית (*Lontra provocax*)
*לוטרה ימית (*Lontra felina*)
*לוטרה נאוטרופית (*Lontra longicaudis*)

## קישורים חיצוניים

קטגוריה:לוטרות
קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1843
אובודיבקה

**אובודיבקה** (באוקראינית: **Ободівка**; בפולנית: **Obodówka**) היא עיירה במחוז ויניצה שבמערב אוקראינה, בה התקיימה עד השואה קהילה יהודית.

אובודיבקה, השוכנת על אחד מיובליו של נהר הבוג הדרומי, הוקמה בשנת 1570. בשנת 1812 קיבל היישוב מעמד עירוני.

## יהודי אובודיבקה
בראשית המאה ה-20 התגוררו בעיירה למעלה מ-1,500 יהודים, כשליש מתושביה. במאי 1919 בוצע בעיירה פוגרום, בו נרצחו כ-300 יהודים, בתיהם נבזזו ואלמנותיהם ובנותיהם נאנסו. בעקבות זאת, עזבו את העיירה רוב יהודיה.

ב-28 ביולי 1941 נכבשה העיירה בידי הגרמנים, ואלו מצאו בה רק כ-15 משפחות יהודיות, לאחר שיתר יהודיה נמלטו מזרחה. בספטמבר 1941 סופחה העיירה לטרנסניסטריה הרומנית.

בנובמבר 1941 גורשו לעיירה כ-10,000 יהודים מבוקובינה ומבסרביה, שרוכזו בגטו סגור שהוקם בה, בו הועסקו בעבודות כפייה. בחורף 1942-1941 נפטרו אלפים מיהודי הגטו כתוצאה מרעב, מקור וממגפות. עד מרץ 1943 נותרו בגטו 1,460 יהודים בלבד. בפברואר 1944 שדדו חיילים גרמנים ואוקראינים נסוגים את יהודי הגטו הנותרים, וב-14 במרץ שוחררה העיירה בידי הצבא האדום.

## לקריאה נוספת
* 

## קישורים חיצוניים

* 
* 
* 

## הערות שוליים

קטגוריה:מחוז ויניצה: יישובים
קטגוריה:קהילות יהודיות באוקראינה
קטגוריה:גטאות באוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
גירית (סוג)

**גירית** (שם מדעי: *Meles*) הוא סוג של טורפים בינוניים ממשפחת הסמוריים החיים באירואסיה.

## מאפיינים
הגיריות נפוצות ברחבי אירופה ואסיה עד ליפן והן בעלות גוף גדול בדרך כלל אפור או חום-אפור עם פנים לבנות מוארכות בעלות פסים כהים ליד העיניים, החוטם ורוד, הזנב קצר והרגליים שחורות עם טפרים ארוכים לחפירה. הגיריות הן אוכלות כל המחבבות במיוחד שלשולים ותולעים אחרות וכן פירות, ביצים, יונקים קטנים ולטאות. הן חיות במאורות באדמה ויוצאות מהן בשעות החשיכה לשוטט.

## מיון
בסוג 4 מינים:
*גירית מצויה (*Meles meles*)
*גירית קוואקזית (*Meles canescens*) - מצויה בישראל
*גירית אסייתית (*Meles leucurus*)
*גירית יפנית (*Meles anakuma*)

בעבר כלל הסוג שני מינים שנכחדו: *Meles hollitzeri* ו-*Meles thorali*.

## גלריה

Mäyrä Ähtäri 3.jpg
Milne Edwards - Meles leucurus leucurus.png
Nihonanaguma.jpg


## קישורים חיצוניים

קטגוריה:בעלי חיים שתוארו ב-1762
קטגוריה:טקסונים שתוארו בידי מטוראן ז'אק בריסון
קטגוריה:סמוריים
קטגוריה:טקסונים קיימים שהתפתחו בפלייסטוקן
קטגוריה:סוגי יונקים
לוטרה חסרת-טופר

**לוטרה חסרת-טופר** (שם מדעי: *Aonyx*) הוא סוג הכולל 3 מינים מיוחדים של לוטרות אשר,  כמשתמע משמן, הן חסרות טפרים על קרומי השחייה שלהן. הן חיות בנהרות טרופיים באפריקה ובאסיה ומבלות את רוב זמנן במים וגם צוללות בתוכם בחיפוש אחרי טרפן.

## מינים
*לוטרה חסרת-טופר אפריקאית (*Aonyx capensis*)
*לוטרה חסרת-טופר אסייתית (*Aonyx cinerea*)
*לוטרה חסרת-טופר קונגולזית (*Aonyx congicus*)

במיונים נוספים המין האסייתי שייך לסוג יחידי (*Amblonyx*).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רנה לסון
קטגוריה:לוטרות
קטגוריה:בעלי חיים שתוארו ב-1827
גריזון

**גריזון** (שם מדעי: *Galictis*) הוא סוג של סמוריים אמריקאים המזכירים מעט סמור גדול ומפוספס בשחור ולבן. בסוג שני מינים:

*גריזון גדול (*Galictis vittata*)
*גריזון קטן (*Galictis cuja*)

הגריזונים חיים בטבע מדרום מקסיקו עד לקצה ארגנטינה וארץ האש. הם חיים בערבות עשב בעיקר ומבלים במחילות באדמה. צבעיהם הבולטים מרמזים לטורפים שהם קשוחים ותוקפניים.

## ראו גם
*סמור פטגוני - סמור קטן החי באותם אזורים
*טאירה - מין סמור ענקי החי ביערות בדרום אמריקה

## קישורים חיצוניים

* 

קטגוריה:בעלי חיים שתוארו ב-1826
קטגוריה:טקסונים שתוארו בידי תומאס בל
קטגוריה:סמוריים
בואשן

**בואשן** (שם מדעי: *Spilogale*) הוא סוג של בואשים קטנים החיים באמריקה הצפונית ומעט בצפון אמריקה המרכזית. אלו בואשים קטנים ומפוספסים בשחור-לבן.

## מינים
בתחילה היו בסוג שני מינים, אך בהמשך התגלו עוד 2 (כלומר הוחלט להפרידם מתת-מינים למינים):

*בואשן מזרחי (*Spilogale putorius*) - נפוץ בעיקר במזרח ארצות הברית וקנדה
*בואשן מצחין (*Spilogale gracilis*) - נפוץ במערב אמריקה ודרומה למרכז אמריקה
*בואשן דרומי (*Spilogale angustifrons*) - נפוץ ברחבי אמריקה המרכזית
*בואשן גמדי (*Spilogale pygmaea*) - אנדמי למערב מקסיקו

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:בואשיים
פרס גלובוס הזהב לשחקנית הטובה ביותר - סרט קומדיה או מוזיקלי

**פרס גלובוס הזהב לשחקנית הטובה ביותר - סרט קומדיה או מוזיקלי** (באנגלית: **Golden Globe Award for Best Actress in a Motion Picture – Comedy or Musical**) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית הטובה ביותר בסרט קומדיה או מוזיקלי. הפרס הוענק לראשונה בנפרד בשנת 1951, כשלפני כן הקטגוריה הנוכחית נקראה **השחקנית הטובה ביותר בסרט קולנוע**. בהמשך פוצל הפרס לפרס גלובוס הזהב לשחקנית הטובה ביותר - סרט דרמה ולפרס זה.

## זוכים ומועמדים

הערה: השחקנית עם הסימן **†** זכתה באוסקר
הערה: השחקנית עם הסימן ***** הייתה מועמדת לאוסקר
הערה: השחקנית עם הסימן **§** זכתה בפרס גלובוס הזהב ולא הייתה מועמדת לפרס אוסקר.

## שיאניות זכיות ומועמדויות

## קישורים חיצוניים
* 

## הערות שוליים

קטגוריה:פרס גלובוס הזהב
קטגוריה:שחקניות לפי פרס
גלובוס הזהב לשחקנית הטובה ביותר - סרט קומדיה או מוזיקלי
קטגוריה:נשים בקולנוע
גלובוס הזהב, שחקנית קומית
אושאצ'י

**אושאצ'י** (בבלארוסית: **Ушачы**; בפולנית: **Uszacz**) היא עיירה במחוז ויטבסק שבמערב בלארוס, בה התקיימה עד השואה קהילה יהודית גדולה.

## תולדות היישוב
אושאצ'י נזכרת לראשונה במאה ה-16, עת השתייכה לדוכסות הגדולה של ליטא. מהמאה ה-17 פעלו ביישוב כנסייה ומנזר, והתקיימו בו ירידים עתיים. בשנת 1758 הוענקו ליישוב זכויות עיר.

עם חלוקת פולין בשנת 1793 נכללה העיירה בתחום האימפריה הרוסית, ובשנת 1812 נערכו בסביבתה קרבות במהלך מלחמת רוסיה-צרפת.

## יהודי אושאצ'י
בתחילת המאה ה-20 חיו בעיירה כ-1,100 יהודים, כ-70% מתושביה. בתקופה הסובייטית פעלה בעיירה מועצה יהודית, והתקיים בה בית ספר יידי.

עם פרוץ מלחמת העולם השנייה נותרו בעיירה כ-500 יהודים, והגיעו אליה פליטים יהודים משטחי פולין הכבושה. ב-3 ביולי 1941 נכבשה העיירה בידי הגרמנים, ואלו החלו להתעלל ביהודיה, ולהטיל עליהם גזירות שונות, ובהן חובת ענידת טלאי צהוב. כמו כן, נלקחו יהודי העיירה לביצוע עבודות כפייה.

באוקטובר 1941 רוכזו כ-460 היהודים בעיירה בגטו מוקף גדר תיל, שמוקם במספר מבנים הרוסים, ואשר נשמר בידי המשטרה הבלארוסית. מספר מתושבי הגטו נספו כתוצאה מרעב ומקור. בד בבד, מונה עזריאל נמצוב כ"זקן היהודים" בעיירה.

בחורף 1942-1941 נרצחו כל יהודי הגטו בסמוך לעיירה. לאחר האקציה הועברו לגטו אושאצ'י בין 150 ל-200 יהודים מהעיירה קובליצ'י. אלו ניסו להימלט מהגטו, אך נתפסו ברובם, ונרצחו במקום.

## קישורים חיצוניים

* 
* 
* 

קטגוריה:גטאות בבלארוס
קטגוריה:מחוז ויטבסק: עיירות יהודיות
אריאב עוזר

הרב **אריאב עוזר** (נולד בכ"ח בתשרי ה'תשכ"ד, 16 באוקטובר 1963) הוא ראש ישיבת איתרי.

## ביוגרפיה
נולד בתל אביב לשלום עוזר, בנו של הרב משה לייב עוזר, ראש ישיבת לומז'ה בפתח תקווה. למד בישיבת היישוב החדש ולאחר מכן למד בישיבת איתרי. לאחר נישואיו התגורר בשכונת הר נוף בירושלים. לאחר מספר חודשים מונה לר"מ בישיבת איתרי. לאחר פטירתו של הרב מרדכי אליפנט בשנת תש"ע מונה לראש הישיבה לצד ראשי הישיבה הוותיקים הרב שלמה פישר והרב יצחק ברטלר.

הרב עוזר מוסר שיעור כללי בישיבה פעמיים בשבוע; ביום שלישי שיעור עיון, וביום חמישי שיעור בקיאות. מדי יום שישי (בחורף במוצאי שבת) מוסר הרב עוזר בישיבה חבורה בענייני קדשים, זרעים ומועד, שאינם נלמדים כסדרן בישיבות. לחבורה מגיעים גם תלמידים מישיבות אחרות. במוצאי שבתות הוא מוסר שיחה בענייני השקפה ומוּסַר לבחורי הישיבה שנמשך עד שעות הלילה המאוחרות.
בנוסף הוא מוסר שיעור מידי שבת בשכונת הר נוף, בעיקר לבעלי בתים, על נידון הלכתי הקשור לפרשה. השיעורים מסוכמים בידי הרב יוסף בן ארזה ומתפרסמים באתר "בינינו". פעמיים בשנה, בימי חול המועד, הוא מוסר בשכונתו שיעור באורך של שש שעות בענייני החג.

חלק משמעותי משיעוריו מוקדש לפרשנות פסיקת הרמב"ם ולניסיון לבאר את סוגיות הגמרא לפי פסקיו. הרב אריאב מרבה להשתמש ככלי פרשני בביאור דעות הראשונים על פי בתי המדרש שעליהם הם נמנים כגון הרמב"ן ותלמידיו; בעלי התוספות; הרמב"ם ובית מדרשו (המאירי וחכמי פרובינציה). הוא משתמש בכתבי יד ישנים שפורסמו ככלי ליישוב קושיות שנשאלו במהלך הדורות.

## קישורים חיצוניים
* שיעורי הרב אריאב עוזר, באתר בינינו (הארכיון בקישור זה)
* ישראל מאיר, מעבר לכל דמיון, "משפחה", ט"ז תשרי תשפ"ג

## הערות שוליים

קטגוריה:בוגרי ישיבת איתרי
קטגוריה:בוגרי ישיבת היישוב החדש
קטגוריה:ראשי ישיבה ליטאים בישראל
קטגוריה:הר נוף: רבנים
קטגוריה:רבני ישיבת איתרי
קטגוריה:ישראלים שנולדו ב-1963
1950 בספורט

## [[מרוץ אופני כביש|אופניים]]
* טור דה פראנס - פרדינאנד קובלר ()
* ג'ירו ד'איטליה -הוגו קובלה ()
* וואלטה אספניה - אמיליו רודריגס ()

## [[אתלטיקה]]
### [[אליפות אירופה באתלטיקה 1950|אליפות אירופה]]
אליפות אירופה הרביעית באתלטיקה נערכה בבריסל בלגיה. 
* בריטניה () זכתה במרב המדליות.

## טניס

### הטניסאיות שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - לואיז ברוף ()
* אליפות צרפת הפתוחה -דוריס הארט ()
* ווימבלדון - לואיז ברוף ()
* אליפות ארצות הברית הפתוחה - מרגרט אוסבורן דופונט ()

### הטניסאים שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - פרנק סג'מן () 
* אליפות צרפת הפתוחה -באדג' פאטי ()
* ווימבלדון - באדג' פאטי ()
* אליפות ארצות הברית הפתוחה - ארתור לרסן ()

### [[גביע דייוויס]]

*  נבחרת אוסטרליה () זכתה בגביע דייוויס לאחר ניצחון 1-4 על נבחרת ארצות הברית ().

## [[כדורגל]]
### [[מונדיאל 1950|מונדיאל]]
* **[[נבחרת אורוגוואי בכדורגל|נבחרת אורוגוואי]]** () זכתה בגביע.

### כדורגל לפי מדינות
#### [[כדורגל באיטליה|איטליה]]
* יובנטוס זוכה בסקודטו.
* גביע האיטלקי -תחרות לא נערכה.

#### [[כדורגל באנגליה|אנגליה]]
* אליפות אנגליה -  פורטסמות' זוכה באליפות.
* גביע ה-FA - ארסנל זוכה בגביע.

#### [[כדורגל בארגנטינה|ארגנטינה]]
* ראסינג קלוב זוכה באליפות.

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - פלמיירס זוכה בתחרות
* אליפות ריו דה ז'ניירו בכדורגל -ואסקו דה גאמה זוכה באליפות

#### [[כדורגל בגרמניה|גרמניה]]
* שטוטגרט זוכה באליפות גרמניה.

#### [[כדורגל בישראל|ישראל]]

מכבי תל אביב זוכה בליגת העל בכדורגל

#### [[כדורגל בספרד|ספרד]]
* אתלטיקו מדריד זוכה באליפות ספרד
* אתלטיק בילבאו זוכה בקופה דל גנרליסימו

## כדורמים
### אליפות אירופה
*נבחרת הולנד () זכתה במדליית זהב בכדורמים באליפות אירופה.

## [[כדורסל]]
### תחרויות בינלאומיות
#### [[אליפות העולם בכדורסל 1950|אליפות העולם]]
אליפות העולם הראשונה נערכת בארגנטינה. 
* נבחרת ארגנטינה () זוכה באליפות.

### כדורסל לפי מדינות
#### איטליה
* ליגת העל האיטלקית בכדורסל - אולימפיה מילאנו זוכה באליפות.

#### ארצות הברית
* מינאפוליס לייקרס ניצחה ב-NBA (ראה עונת 1949/1950 ב-NBA).

#### ברית המועצות
* אליפות ברית המועצות בכדורסל גברים -דינמו טביליסי זוכה באליפות.

#### יוגוסלביה
* הליגה היוגוסלבית בכדורסל - הכוכב האדום בלגרד זוכה באליפות.

## [[מרוץ מכוניות]]
* פורמולה 1 - הסתיימה העונה הראשונה שכללה 7 מרוצים. ג'וזפה פארינה () עם מכונית מתוצרת אלפא רומיאו זכה באליפות.

## [[פוטבול]]
### [[NFL]]
קליבלנד בראונס מנצחת את לוס אנג'לס ראמס 28-30 באליפות ה-NFL במשחק שנערך בקליבלנד.

## [[שחייה]]
### [[אליפות אירופה בשחייה 1950|אליפות אירופה השביעית בשחייה]]
נערכה בווינה שבאוסטריה מ-20 עד 27 באוגוסט 1950.

#### טבלת המדליות (חלקי)

* אירמה הייטינג-שומאכר () הייתה השחיינית המצטיינת של האליפות לאחר שזכתה ב-3 מדליות, 2 מדליות זהב ומדליית כסף אחת.
* אלכסנדר ז'אני () היה השחיין המצטיין של האליפות לאחר שזכה ב-3 מדליות, 2 מדליות זהב ומדליית כסף אחת.
* יוראן לארסון () היה השחיין המצטיין של האליפות לאחר שזכה ב-3 מדליות, 2 מדליות זהב ומדליית כסף אחת.

### שיאי עולם
#### שחייניות

#### שחיינים

## קישורים חיצוניים

*
ספורט
אולכסנדריבקה

**אולכסנדריבקה** (באוקראינית: **Олександрівка**; בפולנית: **Aleksandrówka**) היא יישוב כפרי במחוז קרופיבניצקי של מחוז קירובוגרד שבאוקראינה. היא ממוקמת על נהר טיאסמין, היובל ימני של הדנייפר.

## תולדות היישוב
בימי הרפובליקה הפולנית-ליטאית אולכסנדריבקה השתיכה למחוז צ'חרינסקי. לאחר חלוקת פולין עברה לידי השלטון הרוסי, אך בסביבות שנת 1830 הפכה לשייכת לסופר למִיכאל גראבובסקי (1804-1863).

אולכסנדריבקה נזכרת לראשונה במחצית הראשונה של המאה ה-17, ובאמצע המאה ה-18 נבנתה במקום כנסייה. במהלך המאה ה-19 הוקמו בעיירה מפעלים שונים, ובשנת 1876 הואץ פיתוח היישוב כתוצאה מחיבורו למסילת הברזל.

עד ל-18 ביולי 2020, אולכסנדריבקה הייתה המרכז האדמיניסטרטיבי של מחוז אולכסנדריבקה. המחוז בוטל ביולי 2020 כחלק מרפורמה אדמיניסטרטיבית באוקראינה, אשר צמצמה את מספר המחוזות של מחוז קירובוהרד לארבעה. שטחו של מחוז אולכסנדריבקה מוזג למחוז קרופיבניצקי.

עד ל-26 בינואר 2024, אולכסנדריבקה הייתה מוגדרת כיישוב מסוג עירוני. ביום זה, חוק חדש נכנס לתוקף אשר ביטל מעמד זה, ואולכסנדריבקה הפכה ליישוב כפרי.

## יהודי אולכסנדריבקה
בתחילת המאה ה-20 חיו בעיירה כ-3,200 יהודים, למעלה משני שלישים מאוכלוסייתה. בזמן מלחמת האזרחים ברוסיה נערכו בעיירה שני פוגרומים, בהם נרצחו כ-180 יהודים. בתקופה הסובייטית פעל בעיירה בית ספר יידי, ומספר תושבי העיירה היהודים הצטמצם, עד שהגיע לכ-500 איש ערב מבצע ברברוסה.

ב-5 באוגוסט 1941 נכבשה העיירה בידי הגרמנים, ובדצמבר הוקם בה גטו, בו רוכזו כ-400 יהודי העיירה הנותרים וכ-200 יהודים מכפרי הסביבה. בפברואר 1942 נרצחו כל יהודי הגטו בידי אנשי ס"ס ושוטרים אוקראינים ליד הכפר הסמוך איוואנגורוד (Ivangorod).

## קישורים חיצוניים

* 
* 

## הערות שוליים

קטגוריה:גטאות באוקראינה
קטגוריה:מחוז קירובוהראד: עיירות יהודיות
קטגוריה:קהילות יהודיות שהושמדו בשואה